Klubben opnåede straks overraskende succes i Serie A med en femteplads i 2002 og en fjerdeplads i 2006 efter store pointstraffe til [[Juventus F.C.|Juventus]] og [[ACF Fiorentina|Fiorentina]] oven på Calciopoli skandalen. Resultaterne vendte dog hurtigt, og i 2007 rykkede man ned i Serie B, hvorfra man imidlertid straks rejste sig for at blive fast inventar i Serie A frem til 2019. Blandt både neutrale iagttagere og blandt fans af andre klubber fornemmedes en vis lettelse over Chievos anden nedrykning. Holdet var blevet berygtet for kedeligt spil og især for fraværet af stemning, da de ret få Chievofans havde svært ved at råbe det store Bentegodi op.
Historie Foreninger Organisationer